मामा लोग का किराये का मकान चढ़ैया पर था। उसमें बड़े बड़े हाल थे। ऊपर की छत पर छिड़काव कर सबके बिस्तर लगाये जाते। बड़े मामा का बेटा श्याम मेरी उम्र का था। छोटे मामा हम दोनों का सामान्य ज्ञान जांचते। अँग्रेज़ी की परीक्षा लेते। वह मुझसे तेज निकलता। मामा घर में आर्थिक समृद्धि थी। लेकिन उस घर में प्रतिष्ठा के पैमाने बदल रहे थे। एक बार मामा ने ममी से कहा, ''इंदु तुम तीसरे दर्जे में आती हो इससे हमारी बड़ी नाक कटती है। कम से कम इंटर में तो आया करो नहीं तो हम स्टेशन पर उतारने नहीं आयेंगे।''